**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 22.05.2019, ora 08.00 – 23.05.2019, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 23.05.2019, ora 7.00**

**RÂURI**

**Institutul Naţional de Hidrologie şi Gospodărire a Apelor (I.N.H.G.A.) a emis la 22.05.2019, la ora 13.00, avertizarea hidrologică nr.19, vizând producerea de scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri de debite și niveluri pe unele râuri din bazinele hidrografice menționate, cu posibile depășiri ale COTELOR DE ApĂrare, astfel:**

**-COD PORTOCALIU-depășiri ale COTELOR DE INUNDAŢIE în intervalul 22.05.2019, ora 14.00 -23.05.2019, ora 09.00, pe râurile din bazinele hidrografice:** Vişeu, Iza **(judeţul Maramureş)**, Someşul Mare **(judeţul Bistriţa-Năsăud)**, Someş - sector amonte S.H. Răstoci (**judeţele Cluj şi Sălaj),** Lăpuş **(judeţul Maramureş),** Mureş – sector aval S.H. Glodeni – amonte confluenţă Arieş (**judeţul Mureş) şi în intervalul 22.05.2019, ora 14.00-23.05.2019, ora 24.00 pe râurile din bazinele hidrografice:** Tur **(judeţul Satu Mare),** Crasna – bazin aval S.H. Craidorolţ **(judeţul Satu Mare), cu intensitate și probabilitate mai mare de producere a fenomenele de scurgeri importante pe versanţi, torenți și pâraie, viituri rapide pe râurile mici cu posibile efecte de inundații locale în intervalul 22.05.2019, ora 18:00 – 23.05.2019, ora 02:00, pe unele râuri din judeţele Maramureş şi Satu Mare.**

**–COD GALBEN- depășiri ale COTELOR DE ATENŢIE în intervalul 22.05.2019, ora 14.00-23.05.2019, ora 24:00** pe râurile din bazinele hidrografice: Tisa – sector aval S.H. Valea Vişeului, Someşul Mare- **(judeţul Bistriţa-Năsăud)**,Lăpuş **(judeţul Maramureş),** Someş - sector aval S. H. Dej – amonte S.H. Aciua **(judeţele Cluj, Sălaj Maramureş şi Satu Mare),** Someş – afluenţii mici aferenţi sectorului aval S.H. Dej **(judeţele Sălaj, Maramureş şi Satu Mare),** Someşul Mic – bazin mijlociu şi inferior (**judeţul Cluj)**,Crasna – bazin amonte S.H. Craidorolţ **(judeţele Sălaj şi Satu Mare),** Crişul Negru – bazin superior şi afluenţi bazin mijlociu şiinferior **(judeţele Bihor şi Arad)**, Crişul Alb – bazin superior şi afluenţi bazin mijlociu şi inferior **(judeţele Hunedoara şi Arad)**, Mureş – bazin superior amonte S.H. Glodeni **(judeţele Harghita şi Mureş)**, Mureş - sector aval S.H. Glodeni - amonte S.H. Acmariu (**judeţele Mureş şi Alba),** Prut – sector amonte Ac. Stânca Costeşti **(judeţul Botoşani).**

Această avertizare hidrologică a fost transmisă de Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:*

*-BISTRIŢA-NĂSĂUD, CLUJ, MARAMUREŞ, MUREŞ, SATU MARE şi SĂLAJ (6 prefecturi)-COD PORTOCALIU;*

*-ALBA, ARAD, BIHOR, BISTRIŢA-NĂSĂUD, BOTOŞANI, CLUJ, HARGHITA, HUNEDOARA, MARAMUREŞ, MUREŞ, SATU MARE şi SĂLAJ (12 prefecturi) – COD GALBEN.*

**Debitele au fost** **în creștere, ca urmare a** precipitațiilor torențiale sub formă de averse căzute în interval și propagării pe râurile din bazinele hidrografice: Barcău, Crișuri, Arieș, Caraș, Nera, Cerna, bazinele superioare ale Begăi, Timișului și Bârzavei și numai prin propagare pe Someș aval Dej, Mureș aval Glodeni, pe cursurile Siretului, Prutului și pe cursurile inferioare ale Turului, Crasnei, Moldovei și Bistriței.

Pe râurile din Dobrogea, în bazinul Vedei și în bazinele inferioare ale Argeșului și Ialomiței, debitele au fost staționare, iar pe celelalte râuri, în general, în scădere.

Scurgeri importante pe versanți, torenți și pâraie și viituri rapide cu efecte de inundații locale s-au produs pe unele râuri mici din vestul și nord-vestul țării datorită averselor mai însemnate căzute în timp scurt din interval.

Debitele se situează în jurul și peste mediile multianuale lunare, exceptând râurile din bazinele hidrografice: Cerna, Vedea, Dâmboviţa, Bârlad, Bahlui, cele din Dobrogea, bazinul inferior şi mijlociu al Jiului, afluenţii Oltului inferior şi râurile din bazinul superior al Timişului, unde se situeaza la valori cuprinse între 40 – 90% din acestea.

**Se situează peste:**

-**COTELE DE INUNDAŢIE** râurile la următoarele stații hidrometrice: Tur – Călinești Oaș (420+20)-jud. SM, Turulung (420+60)-jud. SM și Micula (310+82)-jud. SM, Crasna – Domănești (500+16)-jud. SM și Berveni (590+)-jud. SM ;

-**COTELE DE ATENȚIE** râurile la următoarele stații hidrometrice: Tur – Negrești Oaș (170+2)-jud. SM, Someș – Răstoci (380+96)-jud. SJ, Crasna – Berveni (490+1)-jud. SM, Galbena –Pietroasa Galbena (125+20)-jud. BH, Mureș – Luduș (300+51)-jud. MS, Bega Veche – Cenei (320+6)-jud. TM, Moravița – Moravița (250+45)-jud. TM şi Olt – Micfalău (210+22)-jud. CV, Prut – Oancea (440+13)-jud. GL și Șivița (360+22)-jud. GL.

În interval s-au situat peste:

-**COTELE DE INUNDAȚIE** râurile la următoarele stații hidrometrice: Someș – Dej (550+9)-jud. CJ;

-**COTELE DE ATENȚIE** râurile la următoarele stații hidrometrice: Someșul Mic – Sălățiu (200+7)-jud. CJ, Lăpuș – Lăpușel (350+24)-jud. MM, Mureș – Toplița (200+5)-jud. HR și Gălăoaia (170+27)-jud. MS și Prut - Rădăuți Prut (290+4)-jud. BT.

**Debitele vor fi, în general,** **în creștere** ca urmare a precipitațiilor prognozate și propagării pe râurile din bazinele hidrografice: Tur, Lăpuș, Crasna, Barcău, Crișuri, Arieș, Bega, Timiș, Bârzava, Caraș, Nera și Cerna și numai prin propagare pe cursurile Siretului și Prutului, pe cursul mijlociu și inferior al Mureșului și cursul inferior al Someșului.

Pe râurile din bazinele hidrografice: Jiu, Vedea, Argeș, Ialomița, afluenții Oltului inferior și pe cele din Dobrogea debitele vor fi staționare, iar pe celelalte în general în scădere.

Sunt posibile scurgeri importante pe versanți, torenți, pâraie și viituri rapide cu posibile efecte de inundații locale și creșteri de debite și niveluri pe unele râuri mici din jumătatea de vest a ţării, cu depășiri izolate ale COTELOR DE APĂRARE,ca urmare a precipitaţiilor torențiale sub formă de averse prognozate şi propagării.

Din cauza propagării viiturilor formate anterior, se vor mai situa peste **COTELE DE INUNDAȚIE** cursurile inferioare ale râurilor Tur și Crasna cu valori cuprinse între 10 – 70 cm și peste **COTELE DE ATENȚIE** râurile Someș sectorul Răstoci – Ulmeni, Mureș sectorul Luduș – Ocna Mureș, Prut sectorul Oancea – Șivița și Olt la s.h. Micfalău cu valori cuprinse înttre 10 – 50 cm.

**DUNĂRE**

**Debitul la intrarea în ţară** (secţiunea Baziaş) în intervalul 22-23.05.2019 **a fost în scădere, având valoarea de 8300 m3/s**, peste media multianuală a lunii **mai (7250 m3/s).**

În aval de Porţile de Fier debitele au fost în scădere pe sectorul Gruia – Giurgiu și în creștere pe sectorul Oltenița – Tulcea.

**Debitul la intrarea în ţară** (secţiunea Baziaş) **va fi** **în scădere (8200 m3/s).**

În aval de Porţile de Fier debitele vor fi în scădere pe sectorul Gruia – Oltenița şi în creștere pe sectorul Călărași – Tulcea.

**2.** **Situaţia meteorologică în intervalul 22.05.2019, ora 08.00 –23.05.2019, ora 06.00**

**Administraţia Naţională de Meteorologie (A.N.M.) a emis în data de 22.05.2019, la ora 10.00, informarea meteorologică nr. 29, viz**â**nd manifestări de instabilitate atmosferică temporar accentuată și cantități de apă însemnate, conform căreia ,,în vestul, nord-vestul și centrul țării, precum și la munte, cu precădere în zona Carpaților Occidentali și în jumătatea nordică a Carpaților Orientali, se vor semnala averse ce vor avea și caracter torențial, descărcări electrice, intensificări ale vântului ce pot lua aspect de vijelie și izolat căderi de grindină. Cantitățile de apă vor depăși 15...25 l/mp și pe arii restrânse 35...40 l/mp.”**

Aceastăinformare meteorologicăa fost transmisă de Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate: ALBA, ARAD, ARGEŞ, BACĂU, BIHOR, BISTRIŢA-NĂSĂUD, BRAŞOV, BUZĂU, CARAŞ-SEVERIN, CLUJ, COVASNA, DÂMBOVIŢA, GORJ, HARGHITA, HUNEDOARA, MARAMUREŞ, MEHEDINŢI, MUREŞ, NEAMŢ, PRAHOVA, SATU MARE, SĂLAJ, SIBIU, SUCEAVA, TIMIŞ, VÂLCEA şi VRANCEA (27 de prefecturi).*

**În ţară,** vremea a fost în general instabilă în regiunile intracarpatice, unde, mai ales în cursul zilei, au fost înnorări temporar accentuate, averse și local descărcări electrice. În restul teritoriului vremea a fost predominant frumoasă, cerul variabil, iar astfel de fenomene s-au semnalat doar izolat, după-amiaza, în Oltenia, Muntenia și sudul Moldovei. Până la încheierea prezentului raport cantitățile de apă căzute au depășit pe arii restrânse 15 l/mp și izolat 40 l/mp (Stâna de Vale). Vântul a prezentat unele intensificări în zona înaltă de munte, în regiunile vestice, iar de scurtă durată și în timpul ploilor, în celelalte regiuni. Temperaturile maxime, mai scăzute față de normele perioadei în vest, centru și nord-vest, dar și ușor mai ridicate în est, au fost cuprinse, la scara întregii țări, între 16 grade la Câmpeni și 27 de grade la Brăila și Tulcea, iar la ora 06.00 se înregistrau valori termice cuprinse între 7 grade la Curtea de Argeș și Târgu Logrești și 17 grade la Sulina și Tulcea. Izolat, în depresiuni, dimineața a fost ceață.

**Observație:** de ieri dimineață, de la ora 06.00, au fost în vigoare 8 atenționări cod galben pentru fenomene meteorologice periculoase imediate, emise precum urmează: 4 de SRPV Timișoara, 2 de SRPV Cluj-Napoca și 2 de SRPV Sibiu.

**La Bucureşti,** vremea a fost predominant frumoasă. Cerul a fost variabil, mai mult senin noaptea, iar vântul a suflat slab și moderat. Temperatura maximă, în ușoară creștere față de ziua precedentă, a fost de 26 de grade la Filaret, 25 de grade la Afumați și 24 de grade la Băneasa, iar la ora 06.00 se înregistrau 13 grade la Filaret și Băneasa și 15 grade la Afumați.

**3. Prognoza meteorologică în intervalul 23.05.2019, ora 08.00 –24.05.2019, ora 8.00**

**În ţară, vremea va fi în general instabilă în vest, nord-vest și centru, precum și în zonele montane și submontane, unde înnorările vor fi temporar accentuate și se vor semnala averse, trecător însoțite de descărcări electrice. Cantitățile de apă vor depăși pe arii restrânse 15...20 l/mp și izolat 25 l/mp, cu precădere la munte. Punctiform vor fi condiții de grindină.** În restul teritoriului cerul va fi variabil, iar astfel de manifestări își vor face apariția doar pe arii restrânse, cel mai probabil în sud-est. Vântul va sufla slab și moderat cu unele intensificări în timpul ploilor. Temperaturile maxime se vor încadra între 16 și 27 de grade, iar cele minime se vor situa între 7 și 18 grade.

**La Bucureşti** vremea va fi în general frumoasă. Cerul va fi variabil, iar vântul va avea ușoare intensificări pe parcursul zilei. Temperatura maximă va fi de 26...27 de grade, iar cea minimă de 12...14 grade.

***II. CALITATEA APELOR***

**Pe râurile interioare**

**A.B.A. Mureş** revine cu informații despre evenimentul din 21.05.2019 (aspectul maroniu al apei pârâului Enke în zona localității Joseni, la 600 m distanţă de staţia de epurare a municipiului Gheorgheni, jud. Harghita). Echipa S.G.A. Mureș care s-a deplasat la fața locului pentru investigații la 21. 05. 2019 în zona malului stâng al pârâului Belcina, în amonte de comuna Joseni, și în zona stației de epurare a municipiului Gheorgheni situată în Joseni a constatat existența unei deversări din conducta magistrală nouă de canalizare a municipiului Gheorgheni la o distanță de cca. 700 m amonte de stația de epurare printr-un cămin de vizitare fără capac. Debitul evacuat (cca. 30 l/s) se scurgea într-un canal ANIF care duce spre comuna Ciumani, înainte de care varsă într-un canal ANIF de capacitate mai mare (numit local pr. Enke) care, după ce traversează comuna, se varsă în râul Mureș. Canalul ANIF în amonte de deversare este uscat, distanța de la deversare până la râul Mureș fiind de cca. 2500 m. Au fost prelevate doua probe de apă. Se va reveni cu informații.

Pe fluviul Dunărea și pe Marea Neagră nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**G.N.M.-C.J. Constanța** informează telefonic că la 22.05.2019 s-a produs un incendiu în hala unei brutării din localitatea Tuzla. Se va reveni cu informații.

**Agenţia Naţională pentru Protecţia Mediului** informează că din rezultatele analizelor efectuate la 21.05.2019 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). Mediile zilnice pentru PM10 (pulberi în suspensie cu diametrul sub 10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională și europeană.

**2. În domeniul solului şi vegetaţiei**

Nu au fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE ȘI RESURSE UMANE